સૌરાષ્ટ્ર સહિત રાજયમાં અતિવૃષ્ટિ અને કમોસમી માવઠાથી જગતના તાતને આર્થિક ફટકો પડ્યો છે ખેતરમાં લણવાનો પાક અને તૈયાર પડેલો પાક બગડી જતા ખેડૂત ઉપર માવઠાએ માઠી કરી છે ત્યારે ખેડૂતોએ પ્રિમીયમ ભર્યું હોવા છતાં ૧૦૦ ટકા નુકસાની આપવામાં વીમા કંપનીના ઠાગાઠૈયા સામે ભાજપના સાંસદ પૂનમ માડમે મંગળવારે લોકસભા ગજાવ્યા પછી બુધવારે ધોરાજી - ઉપલેટાના કોંગ્રેસના ધારાસભ્ય લલિત વસોયાએ કૃષિમંત્રી આર. સી. ફળદુને પત્ર લખી અને વીમા કંપની સાથે સરકારે કરેલા એગ્રીમેન્ટ જાહેર કરવાની માંગણી કરતા વિવાદ વધુ વકર્યો છે.